CELEX: 62017CA0154
Language: bg
Date: 2018-07-11 00:00:00
Title: Дело C-154/17: Решение на Съда (десети състав) от 11 юли 2018 г. (преюдициално запитване от Augstākā tiesa — Латвия) — SIA „E LATS“/Valsts ieņēmumu dienests (Преюдициално запитване — Данъчни въпроси — Данък върху добавената стойност — Директива 2006/112/EО — Член 311, параграф 1, точка 1 — Специален режим за стоки втора употреба — Понятието „стоки втора употреба“ — Вещи, които съдържат благородни метали или скъпоценни камъни и се препродават от търговец — Преработване на вещите след продажба — Оползотворяване на благородните метали или скъпоценните камъни — Понятието „благородни метали или скъпоценни камъни“)

10.9.2018   
            
            
               BG
            
            
               Официален вестник на Европейския съюз
            
            
               C 319/10
            
         
      Решение на Съда (десети състав) от 11 юли 2018 г. (преюдициално запитване от Augstākā tiesa — Латвия) — SIA „E LATS“/Valsts ieņēmumu dienests
      (Дело C-154/17) (1)
      
      ((Преюдициално запитване - Данъчни въпроси - Данък върху добавената стойност - Директива 2006/112/EО - Член 311, параграф 1, точка 1 - Специален режим за стоки втора употреба - Понятието „стоки втора употреба“ - Вещи, които съдържат благородни метали или скъпоценни камъни и се препродават от търговец - Преработване на вещите след продажба - Оползотворяване на благородните метали или скъпоценните камъни - Понятието „благородни метали или скъпоценни камъни“))
      (2018/C 319/11)
      Език на производството: латвийски
      
         Запитваща юрисдикция
      
      Augstākā tiesa
      
         Страни в главното производство
      
      
         Жалбоподател: SIA „E LATS“
      
         Ответник: Valsts ieņēmumu dienests
      
         Диспозитив
      
      Член 311, параграф 1, точка 1 от Директива 2006/112/ЕО на Съвета от 28 ноември 2006 година относно общата система на данъка върху добавената стойност, трябва да се тълкува в смисъл, че понятието „стоки втора употреба“ не включва съдържащи благородни метали или скъпоценни камъни употребявани вещи, ако те вече не могат да изпълняват първоначалните си функции и са запазили само присъщите на тези метали или камъни функции, което следва да се провери от запитващата юрисдикция при отчитане на всички релевантни за конкретния случай обективни обстоятелства.
      
         (1)  ОВ C 195, 19.6.2017 г.